alexandrainst/scandi-wiki huggingface dataset:
John Steen

John Svaboe Steen () var ein norsk embetsmann og stortingsmann frå Trondenes i Troms. Han var far til Johannes og Frederik Steen.

Steen var fødd i Trondenes, der far hans var prest. Sjølv avla han norsk juridisk eksamen i 1822 og var dei neste fire åra fullmektig ved generalprokurørembetet. Åra 1826-30 var han inspektør ved Rikshospitalet i Christiania, deretter i tretten år sorenskrivar i Lofoten og Vesterålen. Han var rådmann i Bergen 1843-52 og tollkasserar i same byen 1852-68.

Steen representerte Nordlands amt på Stortinget 1836-39. På alle tre tingsamlingane var han sekretær i Stortinget, medlem av justiskomiteen 1836 og på omframstortinget 1836-37, samt medlem av kyrkjekomiteen i 1839.

Han døydde i Kristiania i 1872.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1836-1838
Stortingsrepresentantar 1839-1841
Stortingsrepresentantar for Nordland 
Norske sorenskrivarar 
Norske tollarar 
Folk frå Harstad
Frederik Steen

Frederik Martin Budtz Steen () var ein norsk jurist, embetsmann og stortingsmann fødd på Toten. John Steen var far hans, Johannes Steen broren.

Steen vart student i 1853 og cand. jur. i 1858. Dei neste åra arbeidde på eit sakførarkontor i Bergen og han var fullmektig hos sorenskrivaren i Jæren og Dalane. Frå 1864 budde han i Bergen der han fram til 1871 var overrettssakførar og sidan var politifullmektig. Han var 1880-99 sorenskrivar i Sunnfjord. Til sist var han justissekretær i Bergen.

Steen var 3. representant for Bergen på Stortinget 1880-82 og på omframstortinget 1882. Han var medlem av justiskomiteen.

Han døydde i Bergen i 1907.

Kjelde 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1880-1882
Svend Solberg

Svend Adolph Solberg () var ein norsk forretningsdrivar og stortingsmann frå Drammen. Peter Collett Solberg var son hans.

Svend Solberg var son til ein kjøpmann. Sjølv vart han student frå Drammens skule i 1848 og tok 1854-56 merkantil utdanning utanlands. På garden Kobbervik, som han overtok etter faren, dreiv han skipsreiarlag og tok del i styringa av fleire industriføretak. Han var 1865-85 medlem av bystyret i Drammen, ordførar 1874. Tida 1868-74 var han direktør i Drammens Privatbank.

Solberg var 2. representant for Drammen på Stortinget 1880-82 og på omframstortinget 1882. Han var medlem av Næringskomite nr 1, i 1882 også av Skattekomiteen og Traktatkomiteen. 1881-sesjonen var han permittert frå 16. mai.

Han døydde i Drammen i 1890.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1880-1882
Folk frå Drammen
Henrik Svendsen

Henrik Svendsen () var ein norsk kjøpmann og stortingsmann frå Stavanger.

Svendsen var son til ein skreddar. Sjølv slo han seg opp som kjøpmann i fødebyen. Han var medlem av bystyret i Stavanger frå 1855 til -84. 

Svendsen representerte Stavanger og Haugesund på Stortinget 1877-82 og på omframstortinget 1882. I den fyrste valperioden var han medlem av skattekomiteen og tollkomiteen, i den andre av Lagtinget og tollkomiteen. På omframstortinget sat han i skattekomiteen og traktatkomiteen.

Han døydde i heimbyen i 1889.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1877-1879
Stortingsrepresentantar 1880-1882
Norske kjøpmenn
Folk frå Stavanger
Ole Andreas Steen

Ole Andreas Steen () var ein norsk snikkarmeister og stortingsmann frå Kristiansand. Han representerte partiet Høgre.

Steen var son til ein arbeidar. Sjølv var han snikkarmeister i heimbyen frå 1861 til 1900. Han var medlem av bystyret i 18 år. Vidare var han presten sin medhjelpar i tolv år og styremedlem i Kristiansand og Omgens fellesforeining for indremisjon i 35 år. Om lag 30 år var han med i styret for vaisenhuset Ebenezer, også formann ei tid.

Steen var 1. representant for Kristiansand på Stortinget 1889-91. Han var medlem av budsjettkomiteen.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1889-1891
Folk frå Kristiansand
Michael Prahl

Michael Djurhus Prahl () var ein kjøpmann, proprietær og stortingsmann frå Haus i Hordaland. Han var far til Ferdinand Prahl.

Folketeljinga frå 1801 viser at Prahl var «Kiøbmands karl» i Bergen og losjerte hos kjøpmann Hendrich Jansen Fasmer. Frå 1806 var Prahl kjøpmann i Bergen, då han vart eigar av firmaet J. H. Fasmer & Søn. Han skaffa seg mykje jordegods i bygdene i Midthordland, samt handelsstaden Glesvær i Sund. I fleire år var han medlem av formannskapet i Bergen.

Prahl var 1. representant frå Bergen på Stortinget i 1818. Han var medlem av 13 komitear. Mellom anna var han medlem av komiteen om bank- og pengestellet, samt av budsjettkomiteen.

Han døydde i Bergen i 1851.

Kjelder 
 Lindstøl, Tallak: Stortinget og Statsraadet 1814-1914. Kristiania, 1914
 

Norske forretningsfolk
Norske godseigarar
Stortingsrepresentantar 1818-1820
Stortingsrepresentantar for Bergen
Folk frå Osterøy
Folk frå Bergen
Ferdinand Prahl

Ferdinand Christian Prahl () var ein jurist og stortingsmann frå Bergen. Han representerte Venstre. Michael Prahl var far hans.

Prahl vart student frå katedralskulen i Bergen i 1859. I 1866 vart han cand. jur. Etter ei studiereise utanlands vart han overrettssakførar i Bergen i 1869, dessutan var han medstyrar i familiefirmaet Fasmer & Søn. Frå 1898 var han dommar ved overretten i Bergen. I 1870-åra var han medarbeidar i Bergensposten og i Bergens Tidende. Medlem av representantskapet i Noregs Bank 1895-1908. Styremedlem i Vestmannalaget frå 1902.

Åra 1892-1900 var Prahl 4. representant frå Bergen på Stortinget, heile tida var han formann i protokollkomiteen. Han var 1893-1900 medlem av fullmaktskomiteen. Elles var han 1893 medlem av undersøkingskomiteen, 1897 av revisjonskomiteen, 1898-1900 av spesialkomiteen om budsjettet og av komiteen om den militære straffelova.

Kjelder
Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1892-1894
Stortingsrepresentantar 1895-1897
Stortingsrepresentantar 1898-1900
Stortingsrepresentantar for Bergen
Stortingsrepresentantar frå Venstre
Norske juristar
Folk frå Bergen
Maurfølgjarar

Maurfølgjarar er fuglar som beitar ved å følgje svermar av vandremaurar og tar byttedyr skremt opp av maurar. Slike kolonnar av vandremaurar over skogbotnen kan vere så breie som 10 meter eller meir. Dei mest kjende maurfølgjarar er 18 artar av maurfuglar i familien Thamnophilidae, men òg artar frå andre fuglefamiliar kan følgje maurar, inkludert traster, skvettar, maurtanagarar, gaukar og treløparar.

Maurfølgjarar kan delast inn i kategoriar: ein kategori er dei som hentar det meste av føda ved å følgje maursvermar - avhengige maurfølgjarar, den andre kategorien er dei som opptrer opportunistisk ved å ta berre noko av føda si med denne åtferda. Nokre artar kan veksle mellom intensiv beiting på maursvermar og regelbunden fôring frå andre kjelder. Det er mange tropiske maurartar som dannar store vandresvermar, men svermane er ofte nattlege eller under bakken. Maurarten som oftast trekker til seg fuglar er den neotropiske arten Eciton burchellii, ein maur som både er dagaktiv og svermar over bakken.

Ein trudde ein gong at maurfølgjarane faktisk åt av sjølve maursvermen, men ei rekkje studiar i ulike delar av utbreiingsområdet for E. burchellii har vist at maurane fungere som vispar, dei skremmer insekt, andre leddyr og små virveldyr mot dei ventande flokkane av maurfølgjarar. 

Fordi E. burchellii er den einaste vanlege dagaktive vandremauren, finn ein oftast dei spesialiserte og vanlege maurfølgjarane innanfor neotropisk område, men fuglar i tropisk Afrika følgjer maurar i slekta Dorylus.

Tidlegare var det framlegg om at samspelet mellom spesialiserte, vanlege maurfølgjarar og vandremaurar, særleg Eciton burchellii, var til gjensidig nytte, ved at maurar fekk føremon av fuglar når bytte blir skremt tilbake ned mot maurane. Men eksperiment der maurfølgjarar vart ekskludert har vist at beitesuksess for vandremaurar var 30 % lågare når fuglane var tilstades. Det tyder på at fuglane faktisk er parasittiske. Maurar har utvikla åtferd for å redusere parasittismen, medrekna å dekkje til sikra byttedyr under nedfallslauv og mellomlagring av mat. 

Trass lettare tilgjenge på byttedyr, utset maurfølgjarar seg for risiko, som at fuglane kan bli drepne av maurar. Svermar av vandremaur kan òg få merksemd frå haukar som kan vere trugsmål mot maurfølgjarane.

Kjelder 
 Denne artikkelen starta med ei omsetjing frå «Ant-follower» frå , den 22. mai 2011

Referansar

Bakgrunnsstoff 

Fuglar
Ornitologi
Fugleåtferd
Jens Thuesen

Jens Thuesen () var ein norsk sakførar, embetsmann og stortingsmann frå Kristiania.

Thuesen var son til ein stadsmusikus. Han vart student i 1843 og cand. jur. i 1848. Tida 1848-59 var han amtsfullmektig i Romsdal, frå 1859 var han underrettssakførar i Ålesund. Deretter var han politimeister i Larvik frå 1867 og sorenskrivar i Midthordland frå 1881. Under tida i Ålesund var han ordførar i byen åra 1866-67, i 1864 var han formann i fiskeriutstillinga som vart avvikla i byen.

Thuesen representerte Larvik og Sandefjord på Stortinget 1880-82 og på omframstortinget 1882. Han var medlem av tollkomiteen.

Han døydde sommaren 1893 på ei tingreise i Os i Hordaland.

Kjelder
Lindstøl, Tallak: Stortinget og Statsraadet 1814-1914. Kristiania, 1914

Stortingsrepresentantar 1880-1882
Stortingsrepresentantar for Larvik og Sandefjord
Ordførarar i Ålesund
Norske sorenskrivarar
Norske politimeistrar
Politikarar frå Oslo
Real Tukken

Real Torkildsen Tukken () var ein norsk gardbrukar og stortingsmann frå Rødenes i Østfold. Han representerte Venstre.

Tukken var son til ein gardbrukar. Frå 1864 var han gardbrukar på Nordre Opsal, eit gardsbruk som faren åtte. Han var ordførar i Rødenes, samt forlikskommissær og valmann i mange år. Vinteren 1876 gjekk han Sagatun Folkehøyskole.

Tukken var 4. representant frå Smaalenenes amt på Stortinget 1892-94. Han var medlem av justiskomiteen til mai 1893, sidan av landbrukskomiteen.

Han døydde på garden sin i Rødenes i 1905.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1892-1894
Stortingsrepresentantar frå Venstre
Stortingsrepresentantar for Østfold
Norske gardbrukarar
Folk frå Marker
Christian Grimsgaard

Christian Semb Grimsgaard () var ein norsk offiser, tollar og stortingsmann frå Kristiania.

Grimsgaard var son til ein handelsmann. Sjølv gjekk han offisersvegen og tok eksamen ved krigsskulen i 1844. Etter tre år på høgskule, gjekk han i 1847 over i artilleribrigaden. Han vart sekondløytnant 1848, premierløytnant 1850 og stabskaptein 1856. Frå 1861 var han major i hæren, vidare 1864 oberstløytnant og 1866 oberst. Han gjorde teneste i generalstaben frå 1852, generalstabssjef var han frå 1872. Tida 1860-66 var han referent for kommandosaker hos kongen i Stockholm. I 1878 vart han utnemnd til generalmajor i hæren og sjef for 1. akershusiske brigade. Han var då kommandant ved Fredriksten festning. I 1890 tok han avskjed frå det militære, og var sidan tollar i Drammen.

Grimsgaard var med i ei rad kommisjonar omkring militære tilhøve. År 1864 kom han med i den norsk-svensk kommisjonen vedkomande opplæring i felt, tida 1868-70 gjaldt det nytt reglement for infanteriet, også det eit norsk-svensk samarbeid. Vidare var han medlem av den store militærkommisjonen av 1870 og fleire andre militærfaglege kommisjonar.

Grimsgaard representerte Kristiania, Hønefoss og Kongsvinger på Stortinget 1880-82 og på omframstortinget 1882, medlem av militærkomiteen.

Han døydde i Drammen i 1895.

Kjelde 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1880-1882
Politikarar frå Oslo
Nesbrynet borettslag

Nesbrynet borettslag er eit burettslag lengst inne på Nesåsen i Lørenskog kommune. Det består av 3 blokker på 5 etasjar, med til saman 83 terasseleilegheiter. Innflytting her byrja i 1999.

Kjelder

Bakgrunnsstoff
Nettstad

Lørenskog kommune
Spektralanalyse

Spektralanalyse, eller frekvensanalyse, er ulike metodar for å finna den spektrale samasettinga av forskjellige signal. Signala ein analyserer kan vera temporale, spatiale, eller ha andre tydingar. Dei kan vera eindimensjonale, eller fleirdimensjonale. Dei kan vera kontinuerlege eller diskrete, men dei fleste moderne metodane samplar kontinuerlege signal før dei vert analyserte. 

Ein skil ein ofte mellom ikkje-parametriske metodar, som filterbankar og metodar som byggjer på lineære transformasjonar og parametriske metodar. 

Typiske døme på ikkje-parametriske metodar er 
 Korrellogram
 Periodogram
 Bartlett
 Blackman-Tukey 
 Welch. 
Typiske døme på parametriske metodar er: 
 Levinson-Durbin-autokorrelasjon
 Yule-Walker spektralanalyse
 Burg spektralanalyse.

Når signalet som skal analyserast ikkje er stasjonært er det naudsynt å nytta ei eller anna form for korttidsspektralanalyse.

Sjå òg 
 Spektrumanlysator
 Krysspektum
 Waveletanalyse
 Tid-frekvensanalyse

Digital signalhandsaming
Spektroskopi
Albumet Confide in Me

Confide in Me er eit samlealbum av den australske songaren Kylie Minogue utgjeve av Deconstruction Records i 2002. Albumet inneheld seks songar frå Kylie Minogue (1994) og alle unntatt «Breathe» frå Impossible Princess (1997).

Sporliste 
«Put Yourself in My Place» – 4:54
«Some Kind of Bliss» – 4:15
«Surrender» – 4:27
«If I Was Your Lover» – 4:45
«Limbo» – 4:07
«Did It Again» – 4:22
«Through the Years» – 4:20
«Too Far» – 4:44
«Say Hey» – 3:38
«Time Will Pass You By» – 5:26
«Cowboy Style» – 4:44
«Falling» – 6:45
«I Don't Need Anyone» – 3:15
«Dreams» – 3:45
«Jump» – 4:03
«Drunk» – 4:00
«Confide in Me» – 5:51

Bakgrunnsstoff 
Confide in Me (album) på Allmusic

Kylie Minogue-album
Samlealbum frå 2002
Songen Allahu akbar

«Allahu akbar» (arabisk الله أكبر) er tittelen på den libyske nasjonalsongen. Han blei teken i bruk frå 1. september 1969 etter ordre frå den nye leiaren i Libya, Muammar Gaddafi.  «Allahu akbar» erstatta «Libya, Libya, Libya», som hadde vore nasjonalsong sidan landet fekk sjølvstende i  1951.

Soge
Uttrykket «Allahu akbar» tyder ‘Gud er stor’, og er utbreidd i den muslimske verda. Songen «Allahu akbar» var skriven som ein egyptisk militærmarsj, og blei populær i Egypt og Syria under Suezkrisa i 1956.

Tekst

Kjelder
Denne artikkelen bygger på «Allahu Akbar (anthem)» frå ,  den 23. mai 2011.  
 
Denne artikkelen bygger på «Allahu Akbar (hymn)» frå ,  den 23. mai 2011.  
 

Nasjonalsongar
Libyske nasjonalsymbol
Egyptiske songar
Allahu akbar

Allahu akbar (ar. الله أكبر) er eit arabisk uttrykk som tyder ‘Gud er størst/større’ men blir ofte omsett til ‘Gud er stor’. Frasen blir kalla takbir på arabisk. Han er eit viktig muslimsk uttrykk og symbol som blir brukt i formelle og uformelle situasjonar.

Bruk
«Allahu akbar» blir sagt av muslimar før bøner og av muezzinane i bønerop. Det er også ei utsegn som kan brukast i samband det talaren reknar som gode eller dårlege hendingar, til dømes krig, terrorhandlingar, ulukker eller avverging av ulukker, ved opptredenar eller idrettshendingar som fotballkampar. Samstundes vakter strenge muslimar seg for å seia omgrepet ein urein stad, som på do eller ved ei søppelfylling.

Omgrepet blir ofte utført i arabisk kalligrafi og har vore brukt på ei rekkje flagg gjennom tidene. I dag (2011) finst det på det afghanske, det irakiske og det iranske flagget. Under Den iranske revolusjonen i 1979 var «Allahu akbar» eit viktig protestsymbol som blei ropt frå hustaka om kveldane. Det vende tilbake som protestrop i samband med det omstridde presidentvalet i landet i 2009.

Sjå òg
 
Akbar
Allah
Dhikr
Hallel
Halleluja
Kabir
Koranen
Sjahadah

Bakgrunnsstoff

Kjelder
Delar av denne artikkelen bygger på «Takbir» frå ,  den 23. mai 2011.

Fotnotar

Arabiske ord og uttrykk
Muslimske ord og uttrykk
Islam
Afghanske nasjonalsymbol
Irakiske nasjonalsymbol
Iranske nasjonalsymbol
Teatro Kursaal

Teatro Kursaal er eit teater som ligg i den sveitsiske byen Lugano. Han var arena då Sveits arrangerte Eurovision Song Contest 1956.

Kjelde
Denne artikkelen bygger på «Teatro Kursaal» frå ,  den 23. mai 2011.  
 

Lugano
Teater i Sveits
Eurovision Song Contest 1956
Eurovision Song Contest-arenaer
Olimpijskij

Olimpijskij er ein innendørshall i den russiske byen Moskva. Han blei bygd for Sommar-OL 1980 som arena for basket og boksing. Eurovision Song Contest 2009 blei halden i Olimpijskij den 12., 14. og 16. mai 2009.

Kjelder 

Denne artikkelen bygger på «Olimpijskij» frå ,  den 23. mai 2011.  

Byggverk i Moskva
Skipingar i 1980
Eurovision Song Contest 2009
Arenaer under sommar-OL 1980
Olympiske boksearenaer
Olympiske korgballarenaer
Eurovision Song Contest-arenaer
Det eritreiske flagget

Det eritreiske flagget som blei teke i bruk i 1995 er eit av verdas yngste nasjonalflagg. Det er dominert av ein raud likebeina trekant som går vassrett over flagget frå flaggstanga, med mindre trekantar i grønt og blått over og under. På den raude trekanten er eit gult symbol danna av ein bladkrans med 30 blad og ei loddrett olivengrein med 18 blad. Flagget blei nasjonalflagg i Eritrea den 5. desember 1995. Presidentflagget har same utforming, men bruker det eritreiske riksvåpenet som symbol i den raude trekanten.

Opphav og symbolikk
Utforminga av flagget stammar frå flagget til Det eritreiske folket sin frigjeringsfront, som hadde ei gul stjerne som symbol. Den raude fargen på flagget står for blodet som blei spelt under fridomskampen. Grønt står for grøderikdom i jordbruket og blått står for rikdom frå havet.

Olivengreinsymbolet  kjem frå flagget som blei brukt frå 1952, då Eritrea fekk sjølvstende og gjekk i føderasjon med Etiopia. Dette var eit flagg med lyseblå duk som SN-flagget, og ei grøn olivengrein i midten. Dukfargen og fredsteiknet var begge brukte for å æra SN sin hjelp i å gje landet sjølvstende.

Etiopia sin anneksasjon av Eritrea i 1958 medførte mellom anna at flagget blei avskaffa. Det blei eit viktig nasjonalsymbol, og blei brukt som «fridomsflagg» fram til Eritrea fekk sjølvstende i 1993. Det nye flagget med symbolet og trekantane blei første gongen heist då ved sjølvstendedagen 24. mai 1993. Det blei så standardisert ved lov i 1995. Mellom anna blei talet på blad i kransen fastsett til 30, eitt for kvart å landet hadde vore i krig for å få sjølvstende.

Andre flagg
Då Eritrea blei okkupert og kolonisert av Italia i 1890 blei den italienske trikoloren med våpenet til Huset Savoia i midten teke i bruk i landet. Dette varte fram til 1941, då Italia blei overvunne i krig.

Som del av Etiopia fram til sjølvstendet i 1993 brukt Eritrea det etiopiske flagget.

Kjelder
A Flag history of Eritrea  ved worldpics.com.au
National Flag of Eritrea ved www.worldflags101.com
Eritrea - Hagere Ertra ved exxun.com
1952 ved ehrea.org
Whitney Smith, «Eritrea, flag of.» Encyclopædia Britannica. Encyclopædia Britannica Online. Encyclopædia Britannica, 2011. Web. 

E
Eritrea
Fylkesveg 6924

Fylkesveg 6924 går mellom Malm og Almli i Verran kommune. Vegen er 9,8 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 202 i Nord-Trøndelag.

Kommunar og knutepunkt

 Malm
 Almli

Bakgrunnsstoff

Fylkesvegar i Trøndelag
Vegar i Steinkjer
Fylkesveg 6926

Fylkesveg 6926 går mellom Korsen og Fallet i Namdalseid kommune. Vegen er 18,3 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 211 i Nord-Trøndelag.

Kommunar og knutepunkt

 Korsen
 Fallet

Bakgrunnsstoff

Fylkesvegar i Trøndelag
Vegar i Namsos
Fylkesveg 6930

Fylkesveg 6930 går mellom Røra og Sund i Inderøy kommune. Vegen er 6,6 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 221 i Nord-Trøndelag.

Kommunar og knutepunkt

 Sund
Hylla
 Røra

Bakgrunnsstoff

Fylkesvegar i Trøndelag
Vegar i Inderøy
Røra

Røra er ein tidlegare kommune i tidlegare Nord-Trøndelag fylke. Kommunen vart skipa i 1907 då han vart skilt ut frå Inderøy. Frå 1962 vart Røra saman med Sandvollan innlemma i Inderøy kommune att. 

Namnet Røra kan koma av norrønt røyr, lyske, etter forma på bukta som vert danna av fjorden, eller av rør, som i kant.

Kjelder 

Tidlegare kommunar i Nord-Trøndelag
Historie i Inderøy
Geografi i Inderøy
Norske kommunar skipa i 1907
Norske kommunar nedlagde i 1962
Sandvollan

Sandvollan er ei bygd i Nord-Trøndelag fylke, som ligg mellom Beitstadfjorden i nordvest og Borgenfjorden i søraust.

Sandvollan var eigen kommune frå 1907, først under namnet Hustad,  frå 1912 Sandvollan. I 1962 vart Sandvollan saman med Røra innlemma i Inderøy kommune. Sandvollan sokn svarar til den tidlegare kommunen. Arealet var 28 km2, og folketalet var ved samanslåinga i overkant av 800. Bygda er prega av jord- og skogbruk.  Hustad kyrkje i Sandvollan er frå om lag 1150. Vegstykket "Den gylne omveg" går gjennom Sandvollan. Like ved denne ligg "Gangstad gårdsmeieri". Ved Gangstad er det også butikk. Tidlegare vart det drivi handel både i Skjelvågen, og ved Heggstad, der også Hustad meieri (nedlagt i 1962) låg.

Kjelder 

Tidlegare kommunar i Nord-Trøndelag
Historie i Inderøy
Geografi i Inderøy
Bygder i Trøndelag
Norske kommunar skipa i 1907
Norske kommunar nedlagde i 1962
Fylkesveg 6932

Fylkesveg 6932 går mellom Røskje og Loråsmarka i Inderøy kommune. Vegen er 4,1 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 225 i Nord-Trøndelag.

Kommunar og knutepunkt

 Røskje
 Loråsmarka

Bakgrunnsstoff

Fylkesvegar i Trøndelag
Vegar i Inderøy
Fylkesveg 6934

Fylkesveg 6934 går mellom Sundnes og Sundneshamn i Inderøy kommune. Vegen er 1,5 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 228 i Nord-Trøndelag.

Kommunar og knutepunkt

 Sundnes
Arm til  Sundnes (0,2 km)
Endepunkt Sundneshamn

Bakgrunnsstoff

Fylkesvegar i Trøndelag
Vegar i Inderøy
Henrik Helliesen

Henrik Helliesen () var ein norsk tollar og stortingsmann frå Stavanger. Han var far til Ole Theodor og Henrik Laurentius Helliesen, samt bror til Ole Helliesen.

Helliesen var son til ein skipper. Frå 1814 hadde han stilling som tollbetjent i Eigersund. Tre år seinare tok han til som tollar i Bodø, eit embete han hadde til han i 1831 vart tollkasserar i Fredrikshald.

Helliesen var 2. representant frå Nordlands amt på Stortinget i 1830, der han var medlem av tollkomiteen. På ny stortingsmann i 1848, då som 2. representant frå Fredrikshald. Han var då medlem av Lagtinget og sekretær i tollkomiteen.

Han døydde i Fredrikshald i 1861.

Fotnotar

Kjelder 
 Lindstøl, Tallak: Stortinget og Statsraadet 1814-1914. Kristiania, 1914

Norske tollarar
Stortingsrepresentantar 1830-1832
Stortingsrepresentantar 1848-1850
Stortingsrepresentantar for Nordland
Stortingsrepresentantar for Fredrikshald
Folk frå Stavanger
Ole Theodor Helliesen

Ole Theodor Harboe Helliesen () var ein tollar og stortingsmann fødd i Bodø. Henrik Helliesen var far hans, Henrik Laurentius Helliesen bror hans.

Helliesen tok norsk juridisk eksamen i 1842. Seinare arbeidde han på tollkontor i Fredrikshald, Trondheim og frå 1849 i Tromsø. Han var frå 1861 overtollbetjent i Farsund, 1865 i Kristiania, og 1873 i Drøbak.

I Farsund var han medlem av bystyret, medan han i Drøbak var ordførar i seks år. Sparebankdirektør var han begge stadene. I 1874 var han medlem av ein kongeleg kommisjonen om skipsmåling.

Helliesen representerte Moss og Drøbak på Stortinget 1880-82 og på omframstortinget 1882. Han var då medlem av tollkomiteen. Mellom 1883 og 1891 var han heile tida varamann frå same valkrinsen. Han møtte i staden for Johan Thorne heile 1890-sesjonen og frå 18. mars 1891, medlem av justiskomiteen.

Sommaren 1900 døydde Helliesen under ei reise i Danmark.

Kjelder 
 Lindstøl, Tallak:Stortinget og Statsraadet 1814-1914. Kristiania, 1914

Stortingsrepresentantar 1880-1882
Stortingsrepresentantar 1889-1891
Folk frå Bodø
Fylkesveg 6940

Fylkesveg 6940 går mellom Klepp og Oksål i Inderøy kommune. Vegen er 2,5 km lang.

Før Trøndelag fylke vart oppretta 1. januar 2018 var vegen kjennetegna som Fylkesveg 232 i Nord-Trøndelag.

Kommunar og knutepunkt

 Klepp
 Oksål

Bakgrunnsstoff

Fylkesvegar i Trøndelag
Vegar i Inderøy